ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση ίδρυσης και λειτουργίας Διιδρυματικού
Προγράμματος Μεταπτυχιακών Σπουδών με
τίτλο «Διοίκηση Ξενοδοχειακών Επιχειρήσεων Executive MBA in Hotel Management» μεταξύ των
Τμημάτων Διοίκησης Τουρισμού, της Σχολής Διοικητικών, Οικονομικών και Κοινωνικών Επιστημών
του Πανεπιστημίου Δυτικής Αττικής και Διοίκησης Επιχειρήσεων και Τουρισμού του Ελληνικού
Μεσογειακού Πανεπιστημίου.
Μετονομασία της «ΚΛΙΝΙΚΗΣ ΠΛΑΣΤΙΚΗΣ ΧΕΙΡΟΥΡΓΙΚΗΣ» σε «ΚΛΙΝΙΚΗ ΠΛΑΣΤΙΚΗΣ ΕΠΑΝΟΡ-
ΘΩΤΙΚΗΣ ΚΑΙ ΑΙΣΘΗΤΙΚΗΣ ΧΕΙΡΟΥΡΓΙΚΗΣ» του
Τμήματος Ιατρικής της Σχολής Επιστημών Υγείας
του Πανεπιστημίου Θεσσαλίας.
ΑΠΟΦΑΣΕΙΣ
Αριθμ. 18977
(1)
Έγκριση ίδρυσης και λειτουργίας Διιδρυματικού Προγράμματος Μεταπτυχιακών Σπουδών με
τίτλο «Διοίκηση Ξενοδοχειακών Επιχειρήσεων Executive MBA in Hotel Management» μεταξύ
των Τμημάτων Διοίκησης Τουρισμού, της Σχολής Διοικητικών, Οικονομικών και Κοινωνικών
Επιστημών του Πανεπιστημίου Δυτικής Αττικής
και Διοίκησης Επιχειρήσεων και Τουρισμού του
Ελληνικού Μεσογειακού Πανεπιστημίου.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ
Έχοντας υπόψη:
1. Τις διατάξεις της παρ. 1 του άρθρου 2, της παρ. 2 του
άρθρου 3, της παρ. 2 του άρθρου 4 και των παρ. 7 και 8
του άρθρου 19 του ν. 4521/2018 «Ίδρυση Πανεπιστημίου
Δυτικής Αττικής και Άλλες Διατάξεις» (A΄ 38).
2. Τις διατάξεις του ν. 4009/2011 «Δομή, Λειτουργία,
Διασφάλιση της Ποιότητας των Σπουδών και Διεθνοποίηση των Ανωτάτων Εκπαιδευτικών Ιδρυμάτων» (Α΄ 195),
όπως ισχύει σήμερα με τις τροποποιήσεις και τις συμπληρώσεις του.
3. Τις διατάξεις του ν. 4485/2017 «Οργάνωση και Λειτουργία της Ανώτατης Εκπαίδευσης, Ρυθμίσεις για την
Έρευνα και Άλλες Διατάξεις» (Α΄ 114) και ιδίως τα άρθρα
30 έως και 37, 43, 45 και 85.
4. Τις διατάξεις του ν. 3374/2005 και ιδίως τα άρθρα
14 και 15 «Διασφάλιση της Ποιότητας στην ανώτατη εκπαίδευση. Σύστημα Μεταφοράς και Συσσώρευσης Πι-
στωτικών Μονάδων - Παράρτημα Διπλώματος» (Α΄ 189).
5. Τις διατάξεις του ν. 4386/2016 «Ρυθμίσεις για την
Έρευνα και Άλλες Διατάξεις» (Α΄ 83).
6. Τις διατάξεις του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαί-
δευση, πειραματικά σχολεία, Γενικά Αρχεία του Κράτους
και λοιπές διατάξεις» (Α΄ 70).
7. Την υπό στοιχεία 163204/Ζ1/29-09-2017 εγκύκλιο
του Υπουργείου Παιδείας, Έρευνας και Θρησκευμάτων, σχετικά με την: «Εφαρμογή των Διατάξεων του
ν. 4485/2017 (Α΄ 114) για Θέματα Μεταπτυχιακών Σπουδών και Εκπόνησης Διδακτορικών Διατριβών - Λοιπά
Θέματα».
8. Την υπό στοιχεία 216772/Z1/08-12-2017 υπουργική
απόφαση «Τρόπος Κατάρτισης του Αναλυτικού Προϋπολογισμού Λειτουργίας και της Έκθεσης Βιωσιμότητας των
Προγραμμάτων Μεταπτυχιακών Σπουδών» (Β΄ 4334).
9. Την υπό στοιχεία 41931/Ζ1/13-03-2018 υπουργική
απόφαση «Ρύθμιση θεμάτων ίδρυσης κοινών Π.Μ.Σ. και
εκπόνησης διδακτορικών διατριβών με συνεπίβλεψη μεταξύ ημεδαπών Α.Ε.Ι. και αναγνωρισμένων ως ομοταγών
ιδρυμάτων ή ερευνητικών κέντρων και ινστιτούτων της
αλλοδαπής» (Β΄ 972).
10. Την σχετική «Μελέτη Σκοπιμότητας και Έκθεση
Βιωσιμότητας και ύπαρξης βασικής υποδομής και αναγκαίου εξοπλισμού» για την ίδρυση και λειτουργία του
Διϊδρυματικού Προγράμματος Μεταπτυχιακών Σπουδών με τίτλο «Διοίκηση Ξενοδοχειακών Επιχειρήσεων -
Executive MBA in Hotel Management».
11. Την υπ’ αρ. 62/29.07.2021 πράξη (θέμα 17ο) της Συνεδρίασης της Συγκλήτου του Ελληνικού Μεσογειακού
Πανεπιστημίου σχετικά με την Ίδρυση και λειτουργία του
Διιδρυματικού Προγράμματος Μεταπτυχιακών Σπουδών
του Τμήματος Διοίκησης Τουρισμού σε συνεργασία με
το Τμήμα Διοίκησης Επιχειρήσεων και Τουρισμού του
Ελληνικού Μεσογειακού Πανεπιστημίου με τίτλο «Διοίκηση Ξενοδοχειακών Επιχειρήσεων - Executive MBA in
Hotel Management» βάσει του ν. 4485/2017.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
23 Μαρτίου 2022
ΤΕΥΧΟΣ  ΔΕΥΤΕΡΟ
Αρ. Φύλλου 1349
GEORGIOS TSIPIS
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1349/23.03.2022
12. Την υπό στοιχεία 49/Θ.6/16-06-2021 πράξη της
Συνέλευσης του Τμήματος Διοίκησης Επιχειρήσεων και
Τουρισμού του Ελληνικού Μεσογειακού Πανεπιστημίου
σχετικά με την Ίδρυση και λειτουργία του Διϊδρυματικού
Προγράμματος Μεταπτυχιακών Σπουδών με τίτλο «Διοίκηση Ξενοδοχειακών Επιχειρήσεων - Executive MBA
in Hotel Management».
13. Την υπ’ αρ. 12/05.08.2021 πράξη (θέμα 1ο) της
Συνέλευσης του Τμήματος Διοίκησης Τουρισμού, της
Σχολής Διοικητικών, Οικονομικών και Κοινωνικών Επιστημών του Πανεπιστημίου Δυτικής Αττικής, με την
οποία εγκρίθηκε η εισήγηση της πρότασης ίδρυσης και
λειτουργίας του Διϊδρυματικού Προγράμματος Μεταπτυχιακών Σπουδών με τίτλο «Διοίκηση Ξενοδοχειακών
Επιχειρήσεων - Executive MBA in Hotel Management»,
με το Τμήμα Διοίκησης Επιχειρήσεων και Τουρισμού του
Ελληνικού Μεσογειακού Πανεπιστημίου.
14. Το υπ’ αρ. 05/08/2021 Ειδικό Πρωτόκολλο Συνεργασίας μεταξύ του Πανεπιστημίου Δυτικής Αττικής και του
Ελληνικού Μεσογειακού Πανεπιστημίου για την ίδρυση
και λειτουργία του Διϊδρυματικού Προγράμματος Μεταπτυχιακών Σπουδών με τίτλο «Διοίκηση Ξενοδοχειακών
Επιχειρήσεων - Executive MBA in Hotel Management»,
του Τμήματος Διοίκησης Τουρισμού σε συνεργασία με
το Τμήμα Διοίκησης Επιχειρήσεων και Τουρισμού του
Ελληνικού Μεσογειακού Πανεπιστημίου, όπως αυτό
εγκρίθηκε από τις Συνελεύσεις των συνεργαζόμενων
Τμημάτων και τις Συγκλήτους των δύο Ιδρυμάτων.
15. Την υπ’ αρ. 19/30-11-2021 πράξη (Θέμα 18ο) της
Συνεδρίασης της Συγκλήτου του Πανεπιστημίου Δυτικής
Αττικής σχετικά με την Ίδρυση και λειτουργία του Διιδρυματικού Προγράμματος Μεταπτυχιακών Σπουδών
μεταξύ των Τμημάτων Διοίκησης Τουρισμού του ΠΑΔΑ
και Διοίκησης Επιχειρήσεων και Τουρισμού του Ελληνικού Μεσογειακού Πανεπιστημίου, με τίτλο «Διοίκηση
Ξενοδοχειακών Επιχειρήσεων - Executive MBA in Hotel
Management».
16. Το υπ’ αρ. 108799/1-12-2021 έγγραφο του Πανεπιστημίου Δυτικής Αττικής, με το οποίο διαβιβάστηκε
στο Υπουργείο Παιδείας και Θρησκευμάτων η έγκριση
ίδρυσης του ΔΠΜΣ με τίτλο «Διοίκηση Ξενοδοχειακών
Επιχειρήσεων - Executive MBA in Hotel Management».
17. Το γεγονός ότι παρήλθε η αποκλειστική προθεσμία
των εξήντα (60) ημερών από την επομένη κοινοποίησης
στην Υπουργό Παιδείας και Θρησκευμάτων (υπό στοιχεία 156689/Ζ1/02-12-2021 στην Υπουργό Παιδείας) της
πρότασης ίδρυσης του ΔΠΜΣ.
18. Την υπό στοιχεία 125788/Ζ1/06-08-2019 απόφαση
της Υπουργού Παιδείας και Θρησκευμάτων «Διορισμός
Πρύτανη και τεσσάρων (4) Αντιπρυτάνεων του Πανεπιστημίου Δυτικής Αττικής» (Υ.Ο.Δ.Δ. 564) καθώς και την
υπό στοιχεία 105167/Ζ1/12-08-2020 «Παράταση της Θητείας του Πρύτανη και των Τεσσάρων (4) Αντιπρυτάνεων
του Πανεπιστημίου Δυτικής Αττικής» (Υ.Ο.Δ.Δ. 650).
19. Την υπ’ αρ. 65311/31-08-2021 πράξη «Συγκρότησης της Συγκλήτου του Πανεπιστημίου Δυτικής Αττικής»
του Πρύτανη του Πανεπιστημίου Δυτικής Αττικής.
20. Την υπ’ αρ. 84625/12-10-2021 πράξη «Ανασυγκρότησης της Συγκλήτου του Πανεπιστημίου Δυτικής Αττικής»
του Πρύτανη του Πανεπιστημίου Δυτικής Αττικής.
21. Το γεγονός ότι με την παρούσα δεν προκαλείται
δαπάνη σε βάρους του κρατικού προϋπολογισμού, αποφασίζει:
Την ίδρυση και λειτουργία του Διιδριματικού Προγράμματος Μεταπτυχιακών Σπουδών: «Διοίκηση Ξε-
νοδοχειακών Επιχειρήσεων - Executive MBA in Hotel
Management» του Τμήματος Διοίκησης Τουρισμού,
της Σχολής Διοικητικών, Οικονομικών και Κοινωνικών
Επιστημών του Πανεπιστημίου Δυτικής Αττικής (ΠΑΔΑ)
σε συνεργασία με το Τμήμα Διοίκησης Επιχειρήσεων και
Τουρισμού του Ελληνικού Μεσογειακού Πανεπιστημίου
(ΕΛΜΕΠΑ), από το ακαδημαϊκό έτος 2022 - 2023, ως
ακολούθως:
Άρθρο 1
Γενικές Διατάξεις
Τα Τμήματα: α. Διοίκησης Τουρισμού, της Σχολής Διοικητικών, Οικονομικών και Κοινωνικών Επιστημών, του
Πανεπιστημίου Δυτικής Αττικής και το Τμήμα Διοίκησης
Επιχειρήσεων και Τουρισμού του Ελληνικού Μεσογειακού Πανεπιστημίου, οργανώνουν και λειτουργούν Διι-
δρυματικό Πρόγραμμα Μεταπτυχιακών Σπουδών με τίτλο: «Διοίκηση Ξενοδοχειακών Επιχειρήσεων - Executive
MBA in Hotel Management», σύμφωνα με τις διατάξεις
του ν. 4485/2017 (Α΄ 114).
Επισπεύδον Τμήμα του Δ.Π.Μ.Σ. θα είναι το Τμήμα Διοίκησης Τουρισμού του Πανεπιστημίου Δυτικής Αττικής,
το οποίο αναλαμβάνει τη διοικητική και γραμματειακή
υποστήριξη του προγράμματος.
Άρθρο 2
Αντικείμενο - Σκοπός - Μαθησιακά
Αποτελέσματα
Το Δ.Π.Μ.Σ. «Διοίκηση Ξενοδοχειακών Επιχειρήσεων
- Executive MBA in Hotel Management» έχει εξαρχής
σχεδιαστεί από τα τμήματα Διοίκησης Τουρισμού του
Πανεπιστημίου Δυτικής Αττικής και Διοίκησης Επιχειρήσεων και Τουρισμού του Ελληνικού Μεσογειακού
Πανεπιστημίου.
Αντικείμενο του Δ.Π.Μ.Σ. «Διοίκηση Ξενοδοχειακών
Επιχειρήσεων - Executive MBA in Hotel Management»,
αποτελεί:
- Η προετοιμασία στελεχών με άρτια εκπαίδευση, ικανών να προωθήσουν την ανάπτυξη κάθε Ξενοδοχειακής
Μονάδας της οποίας ηγούνται, μέσω της εξειδικευμένης γνώσης και εμπειριών που παρέχει το συγκεκριμένο
Πρόγραμμα.
- Η κάλυψη των εκπαιδευτικών αναγκών, σε μεταπτυχιακό επίπεδο, για επαγγελματικά στελέχη των Ξενοδο-
χειακών Μονάδων.
- Η προαγωγή των αποτελεσματικών Διοικητικών μεθόδων των Ξενοδοχειακών Επιχειρήσεων και η κατανόη-
ση της συμβολής αυτής της προσφοράς στην ανάπτυξη
της τουριστικής βιομηχανίας και γενικότερα της οικονομίας της χώρας υποδοχής.
Το Πρόγραμμα στοχεύει στην αυξανόμενη απαίτηση
του επιχειρηματικού περιβάλλοντος για εξειδικευμένη
γνώση στην Ξενοδοχειακή βιομηχανία. Το Πρόγραμμα έχει σχεδιαστεί ώστε να προσφέρει εξειδικευμένη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1349/23.03.2022
γνώση στην οργάνωση και διοίκηση αποτελεσματικών
επιχειρηματικών δραστηριοτήτων στον ξενοδοχειακό
κλάδο, με τη θεματολογία του να περιλαμβάνει την
ανάλυση του επιχειρηματικού περιβάλλοντος του ξενοδοχειακού κλάδου, την στρατηγική διοίκηση όλων
των ξενοδοχειακών λειτουργιών, τις ιδιαιτερότητες διοίκησης του ανθρώπινου δυναμικού ξενοδοχείου, τις
εφαρμοζόμενες νέες τεχνολογίες στον κλάδο και κάθε
περιοχή γνώσεων που μπορεί να υποστηρίζει την μεγιστοποίηση της αποτελεσματικότητας των σύγχρονων
ξενοδοχειακών μονάδων.
Στο προτεινόμενο πρόγραμμα Ξενοδοχειακής Διοίκησης, έχει δοθεί ιδιαίτερη μέριμνα, στην παροχή επικαιρο-
ποιημένων γνώσεων που αφορούν τόσο στο θεωρητικό
όσο και στο τεχνολογικό κομμάτι της ξενοδοχειακής εκπαίδευσης, με στόχο την εξασφάλιση γνώσεων υψηλού
επιπέδου που απαιτεί το επάγγελμα του Γενικού Διευθυντή Ξενοδοχείων.
Σκοπός του προγράμματος σπουδών είναι η παροχή
εκπαίδευσης υψηλού επιπέδου η οποία κατατείνει στην
δημιουργία επιστημόνων με υψηλού επιπέδου γνώσεις,
δεξιότητες και ικανότητες στην επιστήμη της Διοίκησης
Ξενοδοχειακών Μονάδων και των επιμέρους Ξενοδοχειακών Τμημάτων που δομούν μία ξενοδοχειακή μονάδα.
Με την υποστήριξη του ακαδημαϊκού προσωπικού
που απαρτίζεται από τους καθηγητές του Πανεπιστημίου
Δυτικής Αττικής και του Ελληνικού Μεσογειακού Πανεπιστημίου, και από επισκέπτες - διδάσκοντες από τον
ακαδημαϊκό, ερευνητικό και επαγγελματικό χώρο της
Ελλάδας και του εξωτερικού, το Πρόγραμμα προσφέρει
στους συμμετέχοντες υψηλού επιπέδου εξειδίκευση σε
ζητήματα της Διοίκησης Ξενοδοχειακών Μονάδων, τα
οποία σε καθημερινή βάση απασχολούν οικονομικούς
αναλυτές, λήπτες αποφάσεων και επιχειρηματίες στην
ξενοδοχειακή βιομηχανία.
Άρθρο 3
Μεταπτυχιακοί τίτλοι
Το κοινό ΠΜΣ απονέμει Δίπλωμα Μεταπτυχιακών
Σπουδών (Δ.Μ.Σ.) με τίτλο «Διοίκηση Ξενοδοχειακών
Επιχειρήσεων - Executive MBA in Hotel Management».
Ο Μεταπτυχιακός αυτός τίτλος θα είναι ενιαίος. Το Δ.Μ.Σ.
συνοδεύεται από παράρτημα διπλώματος σπουδών το
οποίο περιέχει πληροφορίες σχετικά με τα προσόντα και
την εξειδίκευση που απέκτησε ο υποψήφιος, την διάρκεια και το περιεχόμενο του προγράμματος σπουδών και
την βαθμολογία του σύμφωνα με το Ευρωπαϊκό σύστημα
πιστωτικών μονάδων (ECTS).
Άρθρο 4
Κατηγορίες πτυχιούχων
Στο Διιδρυματικό Πρόγραμμα Μεταπτυχιακών Σπουδών, γίνονται δεκτοί:
1. Πτυχιούχοι Τμημάτων Πανεπιστημίων και Τεχνολογικών Εκπαιδευτικών Ιδρυμάτων της Ελλάδας ή αναγνω-
ρισμένων ομοταγών ιδρυμάτων χωρών της αλλοδαπής,
αποκλειστικά τουριστικής ή ξενοδοχειακής κατεύθυνσης.
2. Πτυχιούχοι Τμημάτων Πανεπιστημίων και Τεχνολογικών Εκπαιδευτικών Ιδρυμάτων της ημεδαπής ή ανα-
γνωρισμένων ομοταγών ιδρυμάτων της αλλοδαπής
ανεξαρτήτως αντικειμένου σπουδών, οι οποίοι διαθέτουν πιστοποιημένη τριετή επαγγελματική εμπειρία
στην ξενοδοχειακή βιομηχανία υπό την ευρεία έννοια
(συμπεριλαμβάνεται κάθε τύπος ξενοδοχειακής δραστηριότητας, όπως κρουαζιέρες, εταιρίες ξενοδοχειακού
λογισμικού κ.λπ.).
Δίπλωμα Μεταπτυχιακών Σπουδών δεν απονέμεται
σε φοιτητή του οποίου ο τίτλος σπουδών του πρώτου
κύκλου από ίδρυμα της αλλοδαπής δεν έχει αναγνωριστεί από το Διεπιστημονικό Οργανισμό Αναγνώρισης
Τίτλων Ακαδημαϊκών και Πληροφόρησης (ΔΟΑΤΑΠ)
σύμφωνα με τον ν. 3328/2005 (Α΄ 80) και τον ν. 4485/
2017 (Α΄ 114).
Άρθρο 5
Χρονική Διάρκεια Σπουδών - Γλώσσα
διδασκαλίας - Πιστωτικές Μονάδες
Η χρονική διάρκεια για την απονομή του Διπλώματος
Μεταπτυχιακών Σπουδών (Δ.Μ.Σ.) ορίζεται σε τρία (3)
εξάμηνα.
Το σύνολο των μαθημάτων που απαιτούνται για την
λήψη του διπλώματος μεταπτυχιακών σπουδών είναι
δέκα (10) ενώ επιπλέον είναι υποχρεωτική η εκπόνηση
Διπλωματικής Εργασίας, καλύπτοντας στο σύνολο ενενήντα (90) πιστωτικών μονάδων (ECTS). Όλα τα μαθήματα
είναι υποχρεωτικά.
Η επιτρεπόμενη διάρκεια ολοκλήρωσης των υποχρεώσεων για την λήψη του διπλώματος μεταπτυχιακών
σπουδών είναι έως έξι (6) ακαδημαϊκά εξάμηνα.
Τα μαθήματα διεξάγονται στην ελληνική ή/και στην
αγγλική γλώσσα.
Η συγγραφή της μεταπτυχιακής διπλωματικής εργασίας μπορεί να γίνει στην ελληνική ή/και την αγγλική
γλώσσα.
Άρθρο 6
Πρόγραμμα Μαθημάτων
Κάθε διδακτικό ακαδημαϊκό εξάμηνο περιλαμβάνει
τουλάχιστον δεκατρείς (13) πλήρεις εβδομάδες. Τόσο
στο πρώτο όσο και στο δεύτερο εξάμηνο θα διδάσκονται
μαθήματα που αφορούν άμεσα στο πεδίο γνώσεων που
πρέπει να έχει ένα γενικός διευθυντής ξενοδοχείου για
να εξασφαλίζει αποδοτικότητα σε κάθε περιβαλλοντική
συνθήκη.
Η διδασκαλία των μαθημάτων δύναται να πραγματοποιηθεί και με εξ αποστάσεως μέσα και μεθόδους
διδασκαλίας. Η διδασκαλία με μέσα εξ αποστάσεως εκπαίδευσης θα γίνεται σε ποσοστό όχι μεγαλύτερο του
τριάντα πέντε τοις εκατό (35%) σύμφωνα με την παρ. 3
του άρθρου 30 του ν. 4485/2017 ή ως ορίζεται από την
εκάστοτε κείμενη νομοθεσία. Συμπληρωματικές εκπαιδευτικές δραστηριότητες (ημερίδες, σεμινάρια, εκπαι-
δευτικές επισκέψεις, συνέδρια) τα οποία θα συμβάλλουν
στην ενδελεχή προαγωγή της γνώσης και της έρευνας
και τη συνεχή αναβάθμιση των σπουδών, δύναται να
πραγματοποιούνται με απόφαση της Ειδικής Διιδρυματικής Επιτροπής (Ε.Δ.Ε.) και σύμφωνα με τις διατάξεις της
ισχύουσας νομοθεσίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1349/23.03.2022
Πίνακας Μαθημάτων
Α΄ Εξάμηνο
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΕCTS
Α1
ΣΤΡΑΤΗΓΙΚΗ ΔΙΟΙΚΗΣΗ ΞΕΝΟΔΟΧΕΙΩΝ
HOTEL STRATEGIC MANAGEMENT
Υ
Α2
ΟΙΚΟΝΟΜΙΚΗ ΔΙΟΙΚΗΣΗ ΞΕΝΟΔΟΧΕΙΩΝ
HOTEL FINANCIAL MANAGEMENT
Υ
Α3
ΔΙΟΙΚΗΣΗ ΔΙΑΔΙΚΤΥΑΚΟΥ ΜΑΡΚΕΤΙΝΓΚ
HOTEL E-MARKETING
Υ
Α4
ΜΕΘΟΔΟΛΟΓΙΑ ΕΡΕΥΝΑΣ
RESEARCH METHODS
Υ
Α5
ΟΡΓΑΝΩΣΗ ΚΑΙ ΔΙΟΙΚΗΣΗ ΞΕΝΟΔΟΧΕΙΑΚΩΝ
ΛΕΙΤΟΥΡΓΙΩΝ
HOTEL OPERATION MANAGEMENT
Υ
ΣΥΝΟΛΟ
TOTAL
B’ Εξάμηνο
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΕCTS
Β1
ΔΙΟΙΚΗΣΗ ΤΟΜΕΑ ΔΩΜΑΤΙΩΝ
ROOMS DIVISION MANAGEMENT
Υ
Β2
ΔΙΟΙΚΗΣΗ ΕΠΙΣΙΤΙΣΤΙΚΟΥ ΤΟΜΕΑ
F&B MANAGEMENT
Υ
Β3
ΗΓΕΣΙΑ KAI ΔΙΑΧΕΙΡΙΣΗ ΑΝΘΡΩΠΙΝΟΥ
ΔΥΝΑΜΙΚΟΥ
LEADERSHIP AND HUMAN RESOURCES
MANAGEMENΤ
Υ
Β4
ΔΙΟΙΚΗΣΗ ΞΕΝΟΔΟΧΕΙΑΚΩΝ ΕΚΔΗΛΩΣΕΩΝ
HOTEL EVENT MANAGEMENT
Υ
Β5
1 ΑΠΟ 2 ΜΑΘΗΜΑΤΑ ΕΠΙΛΟΓΗΣ
• Διοίκηση Ξενοδοχειακής εμψυχωτικής
• Διοίκηση πελατειακών σχέσεων
1 OF 2
• Hotel animation management
• Customer relation management
Υ
ΣΥΝΟΛΟ
TOTAL
Γ’ Εξάμηνο
ΚΩΔΙΚΟΣ
ΕCTS
Γ1
ΒΙΩΜΑΤΙΚΗ ΔΙΠΛΩΜΑΤΙΚΗ ΕΡΓΑΣΙΑ Αντιμετώπιση πραγματικών θεμάτων
ξενοδοχειακής διοίκησης σε επαφή με στελέχη του κλάδου
EXPERIENCIAL FINAL ASSIGNEMENT
Dealing with real life hotel problems
Άρθρο 7
Αριθμός εισακτέων
Ο αριθμός των εισακτέων, ανά έτος εισαγωγής στο
πρόγραμμα ορίζεται κατ’ ανώτατο όριο σε πενήντα (50)
φοιτητές. Προσκλήσεις εκδηλώσεις ενδιαφέροντος δύναται να δημοσιοποιούνται καθ’ όλη τη διάρκεια του ακα-
δημαϊκού έτους με απόφαση της Ειδικής Διιδρυματικής
Επιτροπής.
Άρθρο 8
Διδακτικό Προσωπικό
Το Πρόγραμμα θα απασχολεί διδακτικό προσωπικό
των συνεργαζόμενων Πανεπιστημιακών Ιδρυμάτων και
άλλων Πανεπιστημίων της ημεδαπής και αλλοδαπής.
Οι διδάσκοντες του Δ.Π.Μ.Σ. θα προέρχονται σε ποσοστό 80% από μέλη ΔΕΠ, ΕΕΠ, ΕΔΙΠ και ΕΤΕΠ ή αφυ-
πηρετήσαντα μέλη ΔΕΠ, ή διδάσκοντες σύμφωνα με το
π.δ. 407/1980 (Α΄ 112) ή το άρθρο 19 του ν. 1404/1983
(Α΄ 173) ή την παρ. 7 του άρθρου 29 του ν. 4009/2011 των
συνεργαζόμενων τμημάτων, σύμφωνα με την ισχύουσα
νομοθεσία (ν. 4485/2017, άρθρο 36).
Επίσης, διδάσκοντες στο Δ.Π.Μ.Σ. μπορεί να προέρχονται και εκτός των συνεργαζόμενων τμημάτων σύμφωνα
με όσα προβλέπονται στις παρ. 2, 3, 4, 5 του άρθρου 36
του ν. 4485/2017). Η επιλογή των διδασκόντων πραγματοποιείται από την Ειδική Διιδρυματική Επιτροπή
σύμφωνα με όσα προβλέπονται στις διατάξεις της ισχύουσας νομοθεσίας (ν. 4485/2017, άρθρο 36).
Άρθρο 9
Υποδομές
Το Πρόγραμμα θα λειτουργήσει στην Αθήνα, στις εγκαταστάσεις του Πανεπιστημίου Δυτικής Αττικής. Για τη λει-
τουργία του Π.Μ.Σ. θα χρησιμοποιηθούν οι βιβλιοθήκες
του ΠΑΔΑ, οι βιβλιοθήκες του Ελληνικού Μεσογειακού
Πανεπιστημίου και διαδικτυακές βιβλιογραφικές πηγές,
οι οποίες θα προσφέρουν στους μεταπτυχιακούς φοιτητές/τριες άμεση πρόσβαση στην απαραίτητη εξειδικευ-
μένη βιβλιογραφία.
Άρθρο 10
Διάρκεια Λειτουργίας
Με την επιφύλαξη των διατάξεων της παρ. 8 του άρθρου 32 του ν. 4485/2017, το Δ.Π.Μ.Σ. θα λειτουργήσει
μέχρι και το ακαδημαϊκό έτος 2026-2027. Η πρώτη εισαγωγή φοιτητών του προγράμματος θα πραγματοποιηθεί
εντός του ακαδημαϊκού έτους 2022-2023.
Άρθρο 11
Κόστος λειτουργίας
Το κόστος λειτουργίας του Δ.Π.Μ.Σ. περιλαμβάνει
αγορά εξοπλισμού, λογισμικού αναλώσιμων, αμοιβές
διδασκόντων μελών ΔΕΠ ΑΕΙ ή εκτάκτου εκπαιδευτικού
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1349/23.03.2022
προσωπικού ΑΕΙ, αμοιβές διδακτικού προσωπικού εκτός
των συνεργαζόμενων τμημάτων, καθώς και αμοιβές διοικητικού, τεχνικού και υποστηρικτικού επιστημονικού
προσωπικού, προκειμένου να επιτευχθεί η απρόσκοπτη
και εύρυθμη λειτουργία του προγράμματος. Επίσης, οι
δαπάνες του προγράμματος δύναται να αφορούν την
αγορά εκπαιδευτικού υλικού, τη συνδρομή σε επιστημονικά περιοδικά, συμμετοχή σε συνέδρια, βάσεις δε-
δομένων, μετακινήσεις και οργάνωση εκδηλώσεων του
Δ.Π.Μ.Σ.
Το κόστος λειτουργίας του Π.Μ.Σ. προβλέπεται να
καλυφθεί σε τακτική βάση από τέλη φοίτησης. Τα τέλη
φοίτησης, ανέρχονται στο ποσό των 4.000,00 ευρώ τα
οποία καταβάλλονται σε τρεις ισόποσες δόσεις.
Έκτακτη χρηματοδότηση από δωρεές, παροχές, κληροδοτήματα, χορηγίες, ερευνητικά προγράμματα και
από άλλους, κατά το νόμο, πόρους, εφόσον προκύψουν,
δύνανται να χρησιμοποιηθούν προκειμένου χορηγηθούν πρόσθετες παροχές στους φοιτητές.
Η εκπαίδευση παρέχεται χωρίς τέλη φοίτησης στους
δικαιούχους μεταπτυχιακούς φοιτητές και μέχρι το 30%
του συνολικού αριθμού των συμμετεχόντων ανά εισαγωγή, σύμφωνα με το άρθρο 35 του ν. 4485/2017.
Άρθρο 12
Μεταβατικές Διατάξεις
Όλα τα θέματα που δεν προβλέπονται στην παρούσα
απόφαση, θα ρυθμίζονται από τον κανονισμό Μεταπτυχιακών Σπουδών και από τα αρμόδια όργανα σύμφωνα
με την ισχύουσα νομοθεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 28 Φεβρουαρίου 2022
Ο Πρύτανης
ΠΑΝΑΓΙΩΤΗΣ ΚΑΛΔΗΣ
Ι
Αριθμ. 4417/22/ΓΠ
(2)
Μετονομασία της «ΚΛΙΝΙΚΗΣ ΠΛΑΣΤΙΚΗΣ ΧΕΙΡΟΥΡΓΙΚΗΣ» σε «ΚΛΙΝΙΚΗ ΠΛΑΣΤΙΚΗΣ ΕΠΑΝΟΡ-
ΘΩΤΙΚΗΣ ΚΑΙ ΑΙΣΘΗΤΙΚΗΣ ΧΕΙΡΟΥΡΓΙΚΗΣ» του
Τμήματος Ιατρικής της Σχολής Επιστημών Υγείας
του Πανεπιστημίου Θεσσαλίας.
Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ
Έχοντας υπόψη:
1. Τις διατάξεις του άρθρου 28 Α του ν. 4485/2017
(Α΄ 114), όπως προστέθηκε με το άρθρο 51 του ν. 4559/
2018 (Α΄ 142).
2. Το Α΄ 87/1999 με το οποίο ιδρύθηκε η «ΚΛΙΝΙΚΗ
ΠΛΑΣΤΙΚΗΣ ΧΕΙΡΟΥΡΓΙΚΗΣ» του Τμήματος Ιατρικής του
Πανεπιστημίου Θεσσαλίας.
3. Την υπό στοιχεία Υ4α/12937/00Π.Π. (Β΄ 351/2002)
υπουργική απόφαση με την οποία εγκαταστάθηκε η
«ΚΛΙΝΙΚΗ ΠΛΑΣΤΙΚΗΣ ΧΕΙΡΟΥΡΓΙΚΗΣ» στο Πανεπιστημιακό Γενικό Νοσοκομείο Λάρισας.
4. Τις αποφάσεις του Τμήματος Ιατρικής (Συνέλευση Τμήματος αρ. 8η/16-02-2022) και της Συγκλήτου
του Πανεπιστημίου Θεσσαλίας (αρ. συνεδρίασης 265/
25.02.2022).
5. Την υπό στοιχεία 4229/22/ΓΠ/28-02-2022 εισήγηση
του άρθρου 51 του ν. 4559/2018 (Α΄ 142) της Διεύθυνσης
Οικονομικής Διαχείρισης του Πανεπιστημίου Θεσσαλίας,
σύμφωνα με την οποία από την έκδοση της παρούσας
απόφασης δεν προκαλείται δαπάνη σε βάρος του Προϋπολογισμού του Ιδρύματος αποφασίζουμε:
Άρθρο 1
Μετονομασία
Μετονομάζεται η «ΚΛΙΝΙΚΗ ΠΛΑΣΤΙΚΗΣ ΧΕΙΡΟΥΡΓΙΚΗΣ» σε «ΚΛΙΝΙΚΗ ΠΛΑΣΤΙΚΗΣ ΕΠΑΝΟΡΘΩΤΙΚΗΣ ΚΑΙ
ΑΙΣΘΗΤΙΚΗΣ ΧΕΙΡΟΥΡΓΙΚΗΣ» του Τμήματος Ιατρικής της
Σχολής Επιστημών Υγείας του Πανεπιστημίου Θεσσαλίας.
Η Κλινική εντάσσεται στον Τομέα Χειρουργικής του
Τμήματος Ιατρικής.
Άρθρο 2
Εσωτερικός Κανονισμός
Η λειτουργία της Κλινικής διέπεται από παρόντα Εσωτερικό Κανονισμό, όπως αναλύεται στα παρακάτω άρθρα.
Άρθρο 3
Αποστολή - Σκοπός, Τομείς Δραστηριότητας
Στο Τμήμα Ιατρικής του Πανεπιστημίου Θεσσαλίας
λειτουργεί «ΚΛΙΝΙΚΗ ΠΛΑΣΤΙΚΗΣ ΕΠΑΝΟΡΘΩΤΙΚΗΣ
ΚΑΙ ΑΙΣΘΗΤΙΚΗΣ ΧΕΙΡΟΥΡΓΙΚΗΣ», η οποία καλύπτει τις
διδακτικές, ερευνητικές και κλινικές ανάγκες στο γνωστικό αντικείμενο της Πλαστικής, Επανορθωτικής και
Αισθητικής Χειρουργικής Η Κλινική έχει ως αντικείμενο δραστηριότητας την εκπαίδευση προπτυχιακών και
μεταπτυχιακών φοιτητών και εξειδικευμένων ιατρών
καθώς και την παροχή τριτοβάθμιων υπηρεσιών υγείας
στην Περιφέρεια Θεσσαλίας.
Η «ΚΛΙΝΙΚΗ ΠΛΑΣΤΙΚΗΣ ΕΠΑΝΟΡΘΩΤΙΚΗΣ ΚΑΙ ΑΙΣΘΗΤΙΚΗΣ ΧΕΙΡΟΥΡΓΙΚΗΣ» έχει ως αποστολή:
α) Την κάλυψη των διδακτικών, κλινικών και ερευνητικών αναγκών του Τμήματος Ιατρικής του Πανεπιστημίου
Θεσσαλίας στα θέματα της Πλαστικής, Επανορθωτικής
και Αισθητικής χειρουργικής αποκατάστασης καθώς και
την ανάπτυξη προγραμμάτων διδασκαλίας και τη διεξαγωγή βασικής και εφαρμοσμένης έρευνας.
β) Την αυτοδύναμη ή σε συνεργασία με άλλες μονάδες της Σχολής Επιστημών Υγείας του Π.Θ. καθώς και
με άλλα Πανεπιστήμια της ημεδαπής ή της αλλοδαπής
σε γενικότερα αλλά και σε εξειδικευμένα θέματα του
γνωστικού αντικειμένου της Πλαστικής, Επανορθωτικής
και Αισθητικής χειρουργικής αποκατάστασης.
γ) Την Μεταπτυχιακή διδασκαλία και εκπαίδευση του
γνωστικού αντικειμένου της Πλαστικής, Επανορθωτικής
και Αισθητικής χειρουργικής αποκατάστασης. Η μεταπτυχιακή εκπαίδευση περιλαμβάνει την δημιουργία Προ-
γραμμάτων Μεταπτυχιακών Σπουδών, την εκπόνηση
διδακτορικών διατριβών σύμφωνα με τον Εσωτερικό
Κανονισμό Λειτουργίας Μεταπτυχιακών Σπουδών του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1349/23.03.2022
Τμήματος Ιατρικής. Τέλος περιλαμβάνει και την ανεξάρτητη ενασχόληση σε θέματα ερευνητικά που εμπίπτουν
στα ενδιαφέροντα των μελών Δ.Ε.Π. του Εργαστηρίου.
γ) Την ειδίκευση ιατρών, νοσηλευτών, καθώς και άλλων
λειτουργών των κλάδων υγείας και τη συνεχή εκπαίδευση και επιμόρφωση αυτών.
δ) Την εκτέλεση κλινικών και πειραματικών ερευνητικών προγραμμάτων με σκοπό τη μελέτη και αναζήτηση
νέων τεχνικών και θεραπευτικών μεθόδων.
ε) Τη συνεργασία και ανταλλαγή επιστημονικών γνώσεων με άλλα ακαδημαϊκά ή ερευνητικά ιδρύματα και
ερευνητικά κέντρα της ημεδαπής ή της αλλοδαπής.
στ) Την συμμετοχή σε Ευρωπαϊκά προγράμματα αυτόνομα ή και σε συνεργασία με άλλα Πανεπιστήμια και
Ιδρύματα της ημεδαπής και της αλλοδαπής.
ζ) Την ανακοίνωση των αποτελεσμάτων της ερευνητικής δραστηριότητας του Εργαστηρίου σε εθνικά και
διεθνή συνέδρια καθώς και την δημοσίευση αυτών σε επιστημονικά περιοδικά της αλλοδαπής και της ημεδαπής.
η) Την οργάνωση σεμιναρίων, συμποσίων, συνεδρίων,
διαλέξεων, εκθέσεων καθώς και την πραγματοποίηση
δημοσιεύσεων και εκδόσεων με σκοπό την ενημέρωση
του ιατρικού και λοιπού προσωπικού.
θ) Την εξυπηρέτηση διαφόρων κοινωνικών αναγκών
όταν και όποτε ζητείται συγκεκριμένη συνδρομή, που
ανήκει σε θέματα της Πλαστικής, Επανορθωτικής και
Αισθητικής Χειρουργικής αποκατάστασης.
η) Την οργανωτική, διοικητική και κάθε είδους άλλη
συμβολή στην εύρυθμη λειτουργία του Τμήματος Ιατρικής του Π.Θ.
ι) Την παροχή γνωμοδοτήσεων σε θέματα που άπτονται του γνωστικού αντικειμένου και των επιστημονικών
πεδίων της Κλινικής, σύμφωνα με την ισχύουσα κείμενη
νομοθεσία.
ια) Την συνεργασία με δημόσιους φορείς και οργανισμούς της τοπικής αυτοδιοίκησης καθώς και με επιστη-
μονικούς και επαγγελματικούς φορείς και κοινωνικές οργανώσεις με σκοπό την προαγωγή της Δημόσιας Υγείας.
Άρθρο 4
Προσωπικό
Η Κλινική Πλαστικής, Επανορθωτικής και Αισθητικής
Χειρουργικής θα στελεχωθεί από:
1. Μέλη Διδακτικού Ερευνητικού Προσωπικού (ΔΕΠ)
του οικείου Τμήματος με συγγενή γνωστικά αντικείμενα
που η ειδικότητά τους σχετίζεται με την αποστολή και
τα γνωστικά αντικείμενα που καλύπτει η Κλινική, όπως
αυτά περιγράφονται στο άρθρο 1 και αποτελούν μέλη
του Εργαστηρίου, όπως προβλέπεται στην παρ. 4 του
άρθρου 28 του ν. 4485/2017 (Α΄ 114).
2. Μέλη Ειδικού Διδακτικού Προσωπικού (Ε.ΔΙ.Π.)
και Ειδικού Τεχνικού Εργαστηριακού Προσωπικού
(Ε.Τ.Ε.Π.), των οποίων το γνωστικό αντικείμενο εμπίπτει
στα ερευνητικά και εκπαιδευτικά αντικείμενα της Κλινικής, όπως προβλέπεται στην παρ. 5 του άρθρου 28 του
ν. 4485/2017 (Α΄ 114).
3. Μεταδιδακτορικούς ερευνητές, διδάκτορες, υποψηφίους διδάκτορες, πανεπιστημιακούς υποτρό-
φους, επιστημονικούς συνεργάτες του ν. 408/1985 και
μεταπτυχιακούς φοιτητές που συμμετέχουν ενεργά στις
ερευνητικές, επιστημονικές και εκπαιδευτικές δραστηριότητες του Κλινικής.
4. Διοικητικό και λοιπό τεχνικό προσωπικό που τοποθετείται στην Κλινική σύμφωνα με την κείμενη νομοθε-
σία ή με συμβάσεις μεταξύ αυτών και της Κλινικής.
Η τοποθέτηση και απασχόληση όλων των παραπάνω
μελών γίνεται σύμφωνα με τις ισχύουσες διατάξεις για
κάθε κατηγορία προσωπικού και με τους κανόνες λειτουργίας της Κλινικής.
Άρθρο 5
Διοίκηση - Αρμοδιότητες
Η Κλινική διευθύνεται από τον Διευθυντή που είναι
μέλος του Διδακτικού Ερευνητικού Προσωπικού (ΔΕΠ)
στη βαθμίδα του Καθηγητή Πρώτης Βαθμίδας ή του
Αναπληρωτή Καθηγητή ή του Επικούρου Καθηγητή του
οικείου Τμήματος, διαθέτει διοικητικά και οργανωτικά
προσόντα καθώς και ουσιαστικές γνώσεις και εμπειρία
στο γνωστικό αντικείμενο της Πλαστικής, Επανορθωτικής και Αισθητικής Χειρουργικής και εκλέγεται με τριε-
τή θητεία σύμφωνα με το άρθρο 29 του ν. 4485/2017,
1, σε συνδυασμό με τις διατάξεις του άρθρου 115 του
ν. 4692/2020 (Α΄ 111) και την υπό στοιχεία 77561/Ζ1/
19-06-2020 (Β΄ 2481) υπουργική απόφαση. Ο Διευθυντής
της Κλινικής αναπληρώνεται σε περίπτωση απουσίας
ή κωλύματος από μέλη Δ.Ε.Π. αντίστοιχου γνωστικού
αντικειμένου του ιδίου Εργαστηρίου και ειδικότερα από
το αρχαιότερο μέλος Δ.Ε.Π. ξεκινώντας από την πρώτη
βαθμίδα και εξαντλώντας τις βαθμίδες μέχρι και την βαθμίδα του Επικούρου Καθηγητή.
Ο Διευθυντής ασκεί τις αρμοδιότητες σύμφωνα με την
ισχύουσα κάθε φορά νομοθεσία, μεταξύ των οποίων
περιλαμβάνονται:
1. Συντονίζει το διδακτικό (προπτυχιακό - μεταπτυχιακό) και ερευνητικό έργο της Κλινικής.
2. Καταρτίζει και υποβάλλει στη Συνέλευση του Τμήματος Ιατρικής το ετήσιο πρόγραμμα λειτουργίας της
Κλινικής και μεριμνά για την εφαρμογή του.
3. Μεριμνά για την τήρηση του κανονισμού και του
προγράμματος λειτουργίας της Κλινικής, καθώς και για
τη στελέχωση, την οικονομική διαχείριση των εσόδων
και την κατανομή των χώρων της Κλινικής.
4. Υποβάλλει στη Συνέλευση του Τμήματος τον ετήσιο και τριετή απολογισμό των δραστηριοτήτων της
Κλινικής.
5. Εκπροσωπεί την Κλινική στα αρμόδια όργανα του
Τμήματος και του Πανεπιστημίου σύμφωνα με τους προβλεπόμενους εσωτερικούς κανονισμούς.
6. Μεριμνά για τη στελέχωση της Κλινικής με το αναγκαίο προσωπικό, σύμφωνα με τις διατάξεις της εκάστο-
τε ισχύουσας νομοθεσίας, καθώς και για την οργάνωση
ερευνητικών ομάδων επιστημονικού προσωπικού, υποψηφίων διδακτόρων, μεταπτυχιακών και προπτυχιακών
φοιτητών.
7. Εισηγείται στο Τμήμα Ιατρικής ή/και στα αρμόδια
όργανα του Ιδρύματος την προμήθεια του απαραίτητου
εξοπλισμού και των αναλώσιμων υλικών για την εύρυθμη λειτουργία της Κλινικής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1349/23.03.2022
8. Επιμελείται και υπογράφει κάθε έγγραφο της Κλινικής και γενικά είναι υπεύθυνος για την ομαλή και
αποδοτική λειτουργία της Κλινικής, για την οικονομική
διαχείριση, καθώς και για τη διασφάλιση της ποιότητας
των παρεχόμενων υπηρεσιών.
Άρθρο 6
Εγκατάσταση - Υλικοτεχνική Υποδομή
1. Η «ΚΛΙΝΙΚΗ ΠΛΑΣΤΙΚΗΣ ΕΠΑΝΟΡΘΩΤΙΚΗΣ ΚΑΙ ΑΙΣΘΗΤΙΚΗΣ ΧΕΙΡΟΥΡΓΙΚΗΣ» εγκαθίσταται στο Πανεπιστη-
μιακό Νοσοκομείο Λάρισας με τη διαδικασία του άρθρου
13 του ν. 1397/1983 (Α΄ 143). Στο χώρο εγκατάστασης
υπάρχει πινακίδα με τον τίτλο της κλινικής και το ονοματεπώνυμο του Διευθυντή.
2. Το ωράριο εργασίας του προσωπικού είναι σύμφωνα
με τις ισχύουσες διατάξεις, όπως προβλέπεται για κάθε
κατηγορία.
3. Ο Διευθυντής έχει την ευθύνη για την εν γένει λειτουργία της κλινικής, τη χρησιμοποίηση οργάνων και
υλικών και την παραμονή εργαζομένων σε χώρους όπου
πραγματοποιούνται πειραματικές εργασίες. Ο διευθυντής ενημερώνεται για κάθε ερευνητική πειραματική
εργασία πριν από τη διεξαγωγή της και καθορίζει την
προτεραιότητα χρήσης οργάνων και χώρων όταν δεν
υπάρχει ήδη σχετική απόφαση.
Άρθρο 7
Κανόνες Λειτουργίας της Κλινικής
1. Στην Κλινική τηρούνται οι προβλεπόμενοι όροι λειτουργίας και κανόνες υγιεινής σύμφωνα με τα προβλε-
πόμενα στην κείμενη νομοθεσία.
2. Ο Διευθυντής συντονίζει κάθε εργασία η οποία γίνεται στο πλαίσιο ερευνητικού προγράμματος ή άλλου
έργου που έχει αποφασιστεί και καθορίζει την προτεραιότητα στην χρησιμοποίηση αναλώσιμων, οργάνων
και χώρων, σε περίπτωση που δεν υπάρχει άλλη σχετική
απόφαση. Επίσης έχει την ευθύνη για την προστασία των
οργάνων και των εγκαταστάσεων από τις βλάβες, την
ασφαλή παραμονή του προσωπικού, των φοιτητών, των
επισκεπτών και γενικά την ευθύνη για την απρόσκοπτη
λειτουργία της Κλινικής.
3. Η χρήση του εργαστηριακού εξοπλισμού επιτρέπεται μόνο στο Επιστημονικό προσωπικό της Κλινικής ή σε
άλλους ερευνητές που έχουν εκπαιδευτεί στην χρήση
των συγκεκριμένων οργάνων και έχουν εξουσιοδοτηθεί
από τον Διευθυντή. Εξοπλισμός και εν γένει αντικείμενα
της Κλινικής τα οποία παραδίδονται για την διεξαγωγή
εκπαιδευτικού και ερευνητικού έργου επιστρέφονται
μετά την χρήση τους στην κατάσταση που ήταν κατά
την παράδοση τους.
4. Τα δικαιώματα και οι υποχρεώσεις του προσωπικού
που στελεχώνει την Κλινική είναι αυτά που προβλέπονται
από τις κείμενες διατάξεις για κάθε κατηγορία. Ειδικότερα τα μέλη Δ.Ε.Π. οφείλουν:
- Να συμμετέχουν ενεργά στην οργάνωση της Κλινικής.
- Να παρέχουν τις υπηρεσίες τους για τις ερευνητικές,
διδακτικές και επιστημονικές ανάγκες της Κλινικής.
- Να εποπτεύουν, να καθοδηγούν τις προπτυχιακές και
μεταπτυχιακές εργασίες και τις ανατεθείσες διδακτορικές
διατριβές.
- Να συμμετέχουν στην αξιολόγηση των φοιτητών,
σύμφωνα με τις τρέχουσες και ισχύουσες εξεταστικές
διαδικασίες.
- Να παράγουν ερευνητικό έργο, αυτοδύναμα ή
σε συνεργασία, εντός των δυνατοτήτων της Κλινικής
(μέσων, οργάνων, οικονομικής υποστηρίξεως, κ.λπ.).
Είναι επιθυμητή και θα ενθαρρύνονται τα μέλη ΔΕΠ
της Κλινικής να συμμετέχουν στη διεκδίκηση χρηματοδοτήσεων από ερευνητικών προγραμμάτων, τα οποία
εφόσον εγκριθούν, υποστηρίζονται και στηρίζονται
πλήρως από την Κλινική για την υλοποίηση τους, με
διάθεση εξοπλισμού και προσωπικού εντός των δυνατοτήτων του.
- Να μετέχουν σε επιστημονικές και κοινωνικές εκδηλώσεις που οργανώνει η Κλινική.
- Να συμμετέχουν στο διοικητικό έργο.
5. Το προσωπικό που στελεχώνει την Κλινική έχει την
ευθύνη για την εν γένει λειτουργία της, τη χρήση, συντήρηση και επισκευή οργάνων.
6. Με ευθύνη του διευθυντή λαμβάνεται μέριμνα ώστε
να εξασφαλίζεται η συνεχής προσφορά της Κλινικής, η
διάχυση των αποτελεσμάτων της έρευνας που διεξάγεται
και των γενικότερων δράσεων του και η επικαιροποίηση
της ιστοσελίδας του Κλινικής ώστε να εμπεριέχει αναλυτικές πληροφορίες των δραστηριοτήτων της.
7. Με την εισήγηση του διευθυντή στα αρμόδια όργανα είναι δυνατή η πρόσκληση διακεκριμένων επιστημό-
νων σε τομείς σχετικούς με τις διδακτικές ερευνητικές και
νοσηλευτικές δραστηριότητες της κλινικής.
Άρθρο 8
Πόροι- Έσοδα
Τα έσοδα της Κλινικής προκύπτουν από:
1) Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή για λογαριασμό τρίτων.
2) Τη διάθεση ερευνητικών ή εν γένει επιστημονικών
προϊόντων.
3) Την παροχή υπηρεσιών σύμφωνα με την παρ. 3 του
άρθρου 3 του π.δ. 159/1984 (Α΄ 53).
4) Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και νομικά ή φυσικά πρόσωπα.
5) Τις κληρονομιές, τις δωρεές και τις κληροδοσίες που
καταλείπονται στο Πανεπιστήμιο Θεσσαλίας για τους
σκοπούς της Κλινικής.
6) Τα Συνέδρια και εκπαιδευτικά σεμινάρια.
7) Από κάθε άλλη νόμιμη πηγή.
Άρθρο 9
Τηρούμενα Βιβλία
Για τις ανάγκες της Κλινικής τηρούνται τα ακόλουθα
βιβλία και στοιχεία (σε ψηφιακή ή/και έντυπη μορφή):
• Βιβλίο εξοπλισμού και αναλωσίμων.
• Πρωτόκολλα εισερχόμενης - εξερχόμενης αλληλογραφίας/εγγράφων.
• Βιβλίο περιουσιακών στοιχείων.
• Φάκελος οικονομικών στοιχείων κάθε έτους.
• Αρχείο ερευνητικών προγραμμάτων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1349/23.03.2022
• Κατάλογος επιστημονικών βιβλίων και περιοδικών.
• Βιβλίο μεταβολών προσωπικού.
• Βιβλίο επιστημονικής δραστηριότητας.
Με απόφαση του Διευθυντή μπορεί ακόμη να τηρείται
και κάθε άλλο βιβλίο ή στοιχείο που κρίνεται απαραίτητο
σε αναλογική ή ψηφιακή μορφή.
Άρθρο 10
Τίτλος-Σφραγίδα
1. Ο τίτλος της Κλινικής είναι ‘Κλινική Πλαστικής Επανορθωτικής και Αισθητικής Χειρουργικής’ (στα Αγγλι-
κά: «Department of Plastic, Reconstructive an Aesthetic
Surgery» και ακρωνύμιο “Plast.Recon.Aesth.Surg-Dpt”και
αναγράφεται σε κάθε έντυπο του, μαζί με το λογότυπο
του. Ο τίτλος αυτός καθώς και τα στοιχεία του Διευθυντή της Κλινικής αναγράφονται στους χώρους που είναι
εγκατεστημένη και δραστηριοποιείται η Κλινική.
2. Η Κλινική χρησιμοποιεί για την αλληλογραφία της
όμοια σφραγίδα με αυτή του Τμήματος με την προσθήκη
του τίτλου της καθώς και του λογότυπου.
3. Ανάλογη σφραγίδα με τα στοιχεία στην αγγλική
γλώσσα χρησιμοποιεί η Κλινική για την ξενόγλωσση
αλληλογραφία της.
Άρθρο 11
Δεοντολογία
Οι δραστηριότητες της Κλινικής εναρμονίζονται με τον
Κώδικα Δεοντολογίας του Πανεπιστημίου Θεσσαλίας,
ιδιαίτερα σε ότι αφορά ζητήματα ηθικής και δεοντολογίας της έρευνας.
Άρθρο 12
Έναρξη ισχύος
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 1 Μαρτίου 2022
Ο Πρύτανης
ΖΗΣΗΣ ΜΑΜΟΥΡΗΣ

[Source: 20220201349.pdf | Tokens: 31108]